Caracalla
Caracalla (4 a viz Ebrel 186 - 8 a viz Ebrel 217), anvet Septimius Bassianus da gentañ, ha Marcus Aurelius Severus Antoninus Augustus goude, a voe impalaer roman eus 211 da 217, war-lerc'h e dad Septimius Severus Bez' e voe unan eus an Impalaerien roman ar muiañ troet da drelatiñ..

E zarempredoù gant e vreur

Darvoudoù meur e ren
E 198 e voe anvet Caracalla da Augustus, evel e dad, da lavarout eo da genimpalaer ; e 209 e voe anvet e vreur Geta da Augustus ivez.

Sed a c'hoarvezas e-kerzh e ren:
 savidigezh Constitutio Antoniniana, a roe ar geodedouriezh d'an dud disklav en impalaeriezh evit kreskiñ an arc'hant dastumet gant an tailhoù; 
 bihanaat ar c'hementad arc'hant er pezhioù moneiz roman (eus 25%) evit paeañ al lejionoù;
 savidigezh ur pezh kibelldi e-maez kêr Roma, a c'haller gwelout an dismantroù anezhañ hiziv c'hoazh.

E varv
Caracalla a zeuas da vezañ un tirant a sachas war e gein kasoni ar bobl, hogen karet gant e soudarded.

P'edo o vont a Édesse da Parthia da vrezeliñ e voe lazhet e-kichen Harran d'an 8 a viz Ebrel 217, gant Martialis a roas un taol kleze dezhañ. Ar prefed Macrinus, a oa diskred en doa aozet ar muntr (gant gwir abeg), a renas war e lerc'h.

Devet e voe korf Caracalla ha lakaet e ludu e Mausoleon Hadrian.

En Istor Breizh
En Historia Regum Britanniae ar C'hembread Jafrez Menoe eo meneget e anv, el levrenn V, evel Bassianus, ha Breizhadez e vije e vamm, pa oa Romanez hini e vreur.

Notennoù

Liammoù diavaez 
 Life of Caracalla (Historia Augusta at LacusCurtius: Latin text and English translation)

Ganedigezhioù 186
Marvioù 217
Impalaerien roman
Gens Septimia